คือว่าหนูพึ่งกลับจากโรงเรียน พอมาถึงบ้านอยู่เฉยๆน้ำลายเริ่มหวานแล้วก็อ้วกค่ะ อยากทราบว่าเป็นเพราะอะไรค่ะ
สวัสดีค่ะ อาการคลื่นไส้ อาเจียน อาจเกิดจาก-อาหารเป็นพิษ มักเป็นเฉียบพลัน อาจมีไข้ ปวดท้อง ท้องเสียร่วมด้วย-กระเพาะอาหารอักเสบ อาจทำให้มีการคลื่นไส้ อาเจียน จุกแน่นท้องสัมพันธ์กับมื้ออาหาร รักษาด้วยการรับประทานยาลดกรด-กรดไหลย้อน คลื่นไส้ อาเจียน แสบร้อนกลางอก แน่นอก รักษาด้วยการรับประทานยาลดกรด-ภาวะมีความดันในสมองสูงขึ้น เช่นมีเนื้องอกหรือเลือดออกในสมอง มักต้องเป็นอาเจียนพุ่ง อาจมีปวดหัวมากๆ หรือมีอุบัติเหตุที่ศีรษะนำมาก่อนการดูแลตัวเองเบื้องต้น ควรรับประทานอาหารอ่อนๆและสุกสะอาด หลีกเลี่ยงการรับประทานอาหารมื้อใหญ่ในคราวเดียว กินแล้วนั่งหัวสูงไว้อย่างน้อย 3 ชั่วโมง งดชา กาแฟ แอลกอฮอล์ หรือน้ำอัดลม และอาหารรสจัดหากยังมีคลื่นไส้ อาเจียนเรื้อรัง กินได้น้อย อ่อนเพลีย ถ่ายดำ น้ำหนักลด ควรไปพบแพทย์เพื่อตรวจเพิ่มเติม